**Igal Város Önkormányzat Képviselő-testületének**

**10/2014. (X.8.) önkormányzati rendelete**

**a közterület elnevezéséről, átnevezésről és a házszámozás rendjéről**

Igal Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 3. pontjában meghatározott feladatkörében eljárva a következőket rendeli el:

1. **§.**

(1) A Igal Város illetékességi területén lévő közterület elnevezése, illetve átnevezése a Képviselő-testület hatáskörébe tartozik.

(2) Közterület elnevezését, illetve átnevezését kezdeményezheti:

a) a polgármester

b) a helyi önkormányzat képviselője;

c) Igal Városban lakcímmel rendelkező állampolgár;

d) a Igal Városban ingatlannal, székhellyel, telephellyel rendelkező természetes vagy jogi személy.

1. **§.**

A közterület elnevezésére, illetve átnevezésére vonatkozó előterjesztést annak benyújtása előtt 8 napra a helyben szokásos módon közzé kell tenni. Az elnevezéssel kapcsolatos észrevételeket az előterjesztéssel egyidejűleg kell a Képviselő-testület elé terjeszteni.

1. **§.**

(1) A közterület elnevezésével, átnevezésével kapcsolatos döntést a helyben szokásos módon közzé kell tenni.

(2) A közterület elnevezéséről, illetve átnevezéséről az elnevezés, illetve átnevezés hatályába lépést követően értesíteni kell az érintett közterületen lakcímmel rendelkező személyeket, az érintett ingatlantulajdonosokat, továbbá az illetékes hatóságokat, így különösen a járási hivatalt, a rendőrkapitányságot, a tűzoltóságot, a mentőszolgálatot, valamint a postát.

1. **§.**

(1) A névvel ellátott közterületeken lévő ingatlanokat házszámmal kell ellátni.

(2) Az ingatlanokat a település utcáinak elejétől haladva növekvő házszámmal kell ellátni, úgy, hogy az út egyik oldalán páros, a másik oldalán páratlan házszámok legyenek.

(2) Amennyiben a (2) bekezdésében meghatározott számozás adott közterületen nem lehetséges, vagy a már kialakult gyakorlat indokolja, a házszámozás más, egyedileg meghatározott módon történhet.

1. **§.**
2. A házszámokat és azok változásait hivatalból, illetve azon személy kérelmére,

akinek házszámváltozásához jogos érdeke fűződik a jegyző határozattal állapítja meg.

(2) A házszám megállapításáról szóló határozatot közölni kell az érintett ingatlannal rendelkezni jogosulttal, továbbá a 3. § (2) bekezdésében meghatározott hatóságokkal.

(3) A jegyző határozata alapján azok a személyek, akik az érintett ingatlanon lakcímmel rendelkeznek, kötelesek az új lakcímüket hivatalos okmányaikon átvezettetni.

(4) A kialakult házszámozás után megosztott ingatlanok esetén a helyrajzi szám változással nem érintett ingatlan, vagy, ha a megosztással érintett valamennyi házszám melletti ingatlan házszámozásának változatlanul hagyása mellettem a megosztás után keletkezett új ingatlan/ok címe a korábbi házszám „/A”, „/B” ,”/C”, stb. kiegészítést kapja.

(5) A kialakult számozás után – ingatlan-nyilvántartásban bejegyzett – egyesített/összevont ingatlanok az egyesítés/összevonás előtti, kisebb értékkel rendelkező ingatlan házszámát kapják.

1. **§.**

Ez a rendelet a kihirdetést követő napon lép hatályba.

Fülöp László Obbás Gyula

jegyző polgármester

***A rendelet kihirdetve:***

Igal, 2014. október 8.

Fülöp László

jegyző